Diederich Franz Leonhard von Schlechtendal

Ni Diederich Franz Leonhard von Schlechtendal (27 Nobiembre 1794, Xanten – 12 Oktubre 1866, Halle) ket maysa idi nga Aleman a botaniko.

Nagadal isuna idiay Berlin, idi 1819 ken nagbalin a manangaywan iti Naarian a Herbario. Isu ket maysa idi a propesor ti botanika len direktor ti Botaniko a Harhardin iti Unibersidad ti Martin Luther ti Halle-Wittenberg manipud idi 1833 aginggana iti pimmusay idi 1866.

Ti henero ti Schlechtendalia (Asteraceae), manipud iti Brasil, Uruguay ken Arhentina, ket nanaganan a kas pammadayaw kaniana.

Isuna ket editor idi ti botaniko a warnakan ti Linnaea (manipud idi 1826), ken kaduana ni Hugo von Mohl (1805–1872), isu  pay ti nangipablaak ti Botanischen Zeitung (manipud idi 1843).

Nagaramid isunakadagiti nagruna a panagsukimat iti di ammo unay idi a flora ti Mehiko, nga inaramid ken kaduana ni Adelbert von Chamisso (1781–1838), ken naibatay kadagiti espesimen nga inurnong babaen da Christian Julius Wilhelm Schiede (1798–1836) ken Ferdinand Deppe (1794–1861).

Ni Schlechtendal ket mays aidi a kritiko iti Darwinismo ngem nangawat iti limitado a porma ti ebolusion. Nangital-o isuna iti maysa a sapasapa tinaudan kadagiti "sumagmamano a grupo iti agpada unay a sebbangan, nga agtaeng pay iti limitado a lugar".

Dagiti naisurat nga obra 
 Animadversiones botanicae in Ranunculaceas, Berlin 1819–1820.
 Flora berolinensis, Berlin 1823–1824.
 Adumbrationes plantarum, 1825–1832.
 Flora von Deutschland, Jena 1840–1873 (kaduna da Christian Eduard Langethal ken Ernst Schenk; ti maikalima nga edision babaen i Ernst Hallier 1880–1887).
 Hortus halensis, Halle 1841–1853.

Dagiti nagibasaran

Dagiti akinruar a silpo 
 Biography @ Meyers Konversations-Lexikon

Dagiti botaniko manipud iti Alemania
1794 a pannakaipasngay
1866 nga ipupusay